****

**Výzva na predkladanie žiadostí o poskytnutie pomoci de minimis prostredníctvom kreatívneho vouchera v rámci národného projektu Podpora rozvoja kreatívneho priemyslu na Slovensku**

**ODVETVIE: DIZAJN**

|  |  |
| --- | --- |
| Kód výzvy  | **KV\_D\_01/2018**  |

*(ďalej aj ako „Výzva KV“)*

|  |
| --- |
| 1. **FORMÁLNE NÁLEŽITOSTI**
 |
| Operačný program |

|  |
| --- |
| Operačný program Výskum a inovácie |

 |
| Prioritná os |

|  |
| --- |
| 3 Posilnenie konkurencieschopnosti a rastu MSP4 Rozvoj konkurencieschopných MSP v Bratislavskom kraji |

 |
| Špecifický cieľ |

|  |
| --- |
| 3.3.1 Zvýšenie konkurencieschopnosti MSP vo fáze rozvoja4.1.1 Nárast podielu ziskových MSP v Bratislavskom kraji |

 |
| Národný projekt | **Podpora rozvoja kreatívneho priemyslu na Slovensku***(ďalej len „NP PRKP“ )* |
| Kód projektu v ITMS 2014+ | 313000J874 |
| Schéma pomoci de minimis | **Schéma na podporu rozvoja kreatívneho priemyslu na Slovensku v znení dodatku č. 1 - Schéma DM – 1/2018**  (*ďalej len „Schéma“)* |
| Fond | Európsky fond regionálneho rozvoja |

|  |
| --- |
| 1.1 **Poskytovateľ a Vykonávateľ Schémy**  |
| Poskytovateľ  | Ministerstvo hospodárstva Slovenskej republiky ako sprostredkovateľský orgán pre Operačný program Výskum a inovácie konajúci v zastúpení Ministerstva školstva, vedy, výskumu a športu Slovenskej republiky ako riadiaceho orgánu pre Operačný program Výskum a inovácie.  |
| Adresa Poskytovateľa :  | Mlynské nivy 44/a 827 15 Bratislava  |
| Vykonávateľ  | **Slovenská inovačná a energetická agentúra** (ďalej len „**SIEA**“) |
| Adresa Vykonávateľa :  | Bajkalská 27 827 99 Bratislava [www.siea.sk](http://www.siea.sk) [www.vytvor.me](http://www.vytvor.me) mail: office@siea.gov.skTelefón: +421 2/58 248 111 |

|  |
| --- |
| 1.2 **Dĺžka trvania výzvy KV\_D\_01/2018** |
| Typ výzvy | Uzavretá  |
| Dátum vyhlásenia *(dátum zverejnenia podmienok výzvy)* | 21.08.2018 |
| Dátum zahájenia prijímania žiadostí *(dátum od ktorého je možné žiadosti on-line registrovať na* [*www.vytvor.me*](http://www.vytvor.me) *a predkladať SIEA spôsobom podľa bodu 1.7 tejto výzvy))* | 30.08.2018 |
| Dátum uzavretia  | 31.12.2018 |

|  |
| --- |
| * 1. **Základné ustanovenia týkajúce sa výzvy KV\_D\_01/2018:**
 |
| Výzva KV je základným metodickým dokumentom určeným užívateľom ako príjemcom pomoci de minimis podľa Schémy (do poskytnutia pomoci de minimis v postavení žiadateľov o pomoc), a to podľa § 3 ods. 2 písm. d) Zák. č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej ako „zák. č. 292/2014 Z. z.“). Vzhľadom na to, že pri poskytovaní pomoci na základe tejto Výzvy KV SIEA koná ako vykonávateľ Schémy a súčasne ako prijímateľ v rámci NP PRKP, a pomoc vo forme finančného plnenia (príspevku) bude poskytnutá užívateľom ako príjemcom pomoci de minimis podľa § 7 ods. 6 písm, a) až e) Zák.č. 358/2015 Z.z. – Zákon o štátnej pomoci (ďalej ako „zák. č.358/2015 Z.z.“), z právneho aj faktického postavenia zúčastnených strán vyplývajú nasledovné základné východiskové pravidlá, ktoré sú určujúce pre interpretáciu ustanovení obsiahnutých v tejto Výzve KV: 1. SIEA ako prijímateľ v rámci NP PRKP, nekoná ako orgán verejnej moci, ale ako zmluvná strana realizujúca NP PRKP v rámci Zmluvy o poskytnutí nenávratného finančného príspevku, reg. č. 323/2017-2060-2242.
2. V dôsledku skutočnosti podľa bodu 1., posudzovanie žiadosti predloženej žiadateľom o pomoc (potenciálnym užívateľom), vrátane spôsobu jeho ukončenia, nie je konaním podľa § 19 a nasl. zák. č. 292/2014 Z. z. Použitie podobnej alebo rovnakej terminológie v tejto Výzve KV (vrátane príloh) a v zák. č. 292/2014 Z. z. je odôvodnené len praktickou stránkou, nie právnou povahou posudzovania (posudzovania žiadosti) podľa tejto Výzvy KV. Preto výsledok tohto posudzovania, ktorý sa v tejto Výzve KV a/alebo v Príručke pre žiadateľa o KV označuje aj ako „rozhodnutie o schválení“, „rozhodnutie o neschválení“ alebo „rozhodnutie o zastavení posudzovania“, nie je výsledkom posudzovania správneho orgánu, prípadne orgánu verejnej moci a nie je tak možné využiť žiaden z opravných prostriedkov podľa § 21 až § 24 zák. č. 292/2014 Z. z.
3. Podmienky poskytnutia KV uvádzané v texte Výzvy KV (vrátane jej príloh) nie sú podmienkami poskytnutia príspevku podľa § 17 zák. č. 292/2014 Z. z. Nastavenie podmienok poskytnutia KV vychádza výlučne zo Schémy a z podmienok implementácie NP PRKP - tak sa aj vyhodnocuje ich splnenie v priebehu posudzovania žiadosti v súlade s touto Výzvou KV. Plnenie podmienok poskytnutia KV po nadobudnutí účinnosti Zmluvy o poskytnutí KV, ktorý moment je momentom poskytnutia pomoci de minimis podľa článku 3 ods. 4 nariadenia Komisie č. 1407/2013 a podľa § 5 ods.1 zák.č. 358/2015 Z.z. , sa spravuje podľa podmienok dohodnutých v Zmluve o poskytnutí KV.
 |

|  |
| --- |
| **1.4 Indikatívna výška finančných prostriedkov vyčlenených na výzvu (zdroje EÚ)**  |
| Indikatívna výška finančných prostriedkov vyčlenených na túto výzvu je 500 000 EUR v členení 60% pre oprávnených žiadateľov z Bratislavského samosprávneho kraja a 40% pre oprávnených žiadateľov z ostatných území Slovenskej republiky. SIEA je oprávnená kedykoľvek zmeniť indikatívnu výšku finančných prostriedkov vyčlenených na výzvu vo forme usmernenia k výzve. Prípadná zmena indikatívnej výšky finančných prostriedkov vyčlenených na výzvu bude spolu so zdôvodnením tejto zmeny zverejnená na webovom sídle [www.vytvor.me](http://www.vytvor.me). Za zmenu indikatívnej výšky finančných prostriedkov vyčlenených na výzvu sa nepovažuje postupné znižovanie disponibilných finančných prostriedkov vyčlenených na výzvu z dôvodu postupného schvaľovania žiadostí o poskytnutie pomoci de minimis prostredníctvom kreatívneho vouchera (ďalej len „Žiadosť o KV“). Aktuálne disponibilná (zostávajúca) indikatívna výška finančných prostriedkov vyčlenených na výzvu bude pravidelne aktualizovaná na webovom sídle [www.vytvor.me](http://www.vytvor.me). Za zmenu indikatívnej výšky finančných prostriedkov vyčlenených na výzvu sa nepovažuje ani priebežné dočasné pozastavovanie on-line registrácie a podávania Žiadostí o KV z dôvodu, že celkový objem súm, rezervovaných na základe registrovaných Žiadostí o KV, dosiahne hodnotu indikatívnej výšky finančných prostriedkov vyčlenených na túto výzvu. Opätovné spustenie on-line registrácie a podávania Žiadostí o KV v rámci tejto výzvy je podmienené neschválením niektorých z už registrovaných a podaných Žiadostí o KV. O priebežnom pozastavovaní on-line registrácie a podávania Žiadostí o KV z dôvodu zarezervovania celkovej hodnoty indikatívnej výšky finančných prostriedkov vyčlenených na túto výzvu a o opätovnom spustení on-line registrácie a podávania Žiadostí o KV v rámci tejto výzvy budú žiadatelia priebežne informovaní na webovom sídle [www.vytvor.me](http://www.vytvor.me).  |

|  |
| --- |
| **1.5 Financovanie kreatívneho vouchera**  |
| Pomoc v rámci tejto výzvy je poskytovaná prostredníctvom kreatívneho vouchera (ďalej len „KV“), ktorý predstavuje priamu finančnú pomoc a realizuje sa formou príspevku (preplatenia kreatívneho vouchera) , na základe splnenia podmienok stanovených touto výzvou a podmienok definovaných v Zmluve o poskytnutí pomoci de minimis prostredníctvom kreatívneho vouchera (ďalej len „Zmluva o KV“). Intenzita pomoci v súlade s čl. J) bod 3 Schémy predstavuje 50 % celkových oprávnených výdavkov projektu žiadateľa o KV.Spolufinancovanie žiadateľa predstavuje 50 % celkových oprávnených výdavkov projektu žiadateľa o KV.Zároveň v podmienke poskytnutia príspevku č. 2.3.1 ,,Maximálna a minimálna výška príspevku“ je stanovená maximálna výška pomoci na projekt žiadateľa o KV.Ak sa po preplatení KV zistí, že podmienky poskytnutia KV neboli splnené, SIEA je oprávnená vymáhať poskytnuté finančné plnenie v súlade so Zmluvou o poskytnutí KV. |

|  |
| --- |
| **1.6 Žiadosť o KV**  |
| **Žiadosť o KV** je – v slovenskom jazyku - kompletne a úplne vypracovaná žiadosť o poskytnutie pomoci de minimis prostredníctvom kreatívneho vouchera, vrátane všetkých jej povinných príloh .Žiadosť o KV pozostáva z formuláru žiadosti o KV a  nasledujúcich príloh: * Príloha č. 1 Samostatné vyhlásenia dotknutých osôb
* Príloha č. 2 Prehľad prijatej pomoci de minimis za sledované obdobie
* Príloha č. 3 Vyhlásenie na kvalifikovanie sa ako MSP
* Príloha č. 4 Test podniku v ťažkostiach
* Príloha č. 5 Podnikateľský plán (ak relevantné)
* Príloha č. 6 Zadanie pre zhotovenie cenovej ponuky
* Príloha č. 7 Záznam z vyhodnotenia cenových ponúk

Pre poskytnutie KV je nevyhnutné, aby bola Žiadosť o KV podaná v stanovenom termíne, aby bola úplná, kompletne a riadne vyplnená v predpísanej podobe (vrátane všetkých povinných príloh) , aby žiadateľ spĺňali všetky podmienky poskytnutia KV stanovené v kapitole 2. tejto výzvy a zároveň, aby Žiadosť o KV mala v registrácii vytvorenú rezerváciu sumy vo výške požadovanej hodnoty KV. Pre vytvorenie rezervácie sumy vo výške požadovanej hodnoty KV na konkrétnu Žiadosť o KV je rozhodujúci dátum a čas on-line registrácie a vygenerovania referenčného čísla Žiadosti o KV. Záväzné vzory formulára Žiadosti o KV a jeho príloh 1.,2.,5.,6.,7. a 8. sú jednotlivými prílohami tejto Výzvy KV\_D\_01/2018 formuláre príloh 3. a 4. sú zverejnené na [www.vytvor.me](http://www.vytvor.me) v časti Žiadateľ. Podrobný postup súvisiaci s vypracovaním a skompletizovaním Žiadosti o KV, pozostávajúci z  prípravy žiadosti o KV, on-line registrácie žiadosti o KV a samotného podania žiadosti o KV je upravený v Príručke pre žiadateľa o KV, ktorá tvorí Prílohu č.1 tejto Výzvy KV\_D\_01/2018 (ďalej len „Príručka pre žiadateľa o KV“). |

|  |
| --- |
| **1.7 Časový harmonogram overovania Žiadosti o KV**  |
| Overovanie Žiadosti o KV sa začína dňom on-line registrácie žiadateľa a on-line vyplnenia úvodnej časti formulára Žiadosti o KV. SIEA potvrdí prijatie Žiadosti o KV elektronicky - prostredníctvom notifikačného e-mailu.Na základe overenia Žiadosti o KV SIEA informuje žiadateľa o poskytnutí/neposkytnutí KV elektronicky prostredníctvom e-mailu. Overovanie Žiadostí o KV sa uskutoční v dvoch kolách:* **Do prvého kola** budú priebežne automaticky zaraďované Žiadosti o KV s deklarovaným termínom ukončenia projektu do 31.10.2018;
* **Do druhého kola** budú priebežne automaticky zaraďované Žiadosti o KV s deklarovaným termínom ukončenia projektu do 31.01.2019.

Možnosť priebežného predkladania Žiadostí o KV nie je obmedzená stanovenými podmienkami zaradenia Žiadostí KV do jednotlivých kôl. Žiadateľ môže, v rámci tejto výzvy, predložiť Žiadosť o KV kedykoľvek, v termíne od 30.08.2018 do 31.12.2018, v súlade s podmienkami uvedenými v tejto výzve. SIEA informuje žiadateľa o výsledku overenia Žiadosti o KV najneskôr do 35 pracovných dní odo dňa posúdenia a vyhodnotenia podanej Žiadosti o KV; túto lehotu môže SIEA v odôvodnených prípadoch predĺžiť. Na poskytnutie pomoci de minimis prostredníctvom KV podľa tejto výzvy nie je právny nárok. |

|  |
| --- |
| **1.8 Miesto a spôsob podania Žiadosti o KV** |
| Skompletizované Žiadosti o KV podľa tejto Výzvy KV\_D\_01/2018 je možné predkladať od 30.08.2018 do 31.12.2018.Úvodná elektronická on-line registrácia Žiadostí o KV je možná každý pracovný deň od 12:00 do 20:00 *(s výnimkou období, v ktorých bude on-line registrácia dočasne pozastavená v zmysle bodu 1.4 tejto výzvy)* Za samotné podanie Žiadosti sa považuje moment, kedy Žiadateľ predloží **vyplnený formulár Žiadosti o KV vrátane všetkých povinných príloh** v písomnej forme[[1]](#footnote-1), a to:1. **v elektronickej forme prostredníctvom elektronickej schránky SIEA zriadenej v rámci Ústredného portálu verejnej správy cez službu „Všeobecná agenda“** – formulár Žiadosti o KV a všetky povinné prílohy musia byť vo formáte PDF (preferovaný formát) podpísané elektronickým podpisom alebo kvalifikovaným elektronickým podpisom s mandátnym certifikátom alebo kvalifikovanou elektronickou pečaťou (podpísať je potrebné nielen formulár služby „Všeobecná agenda“, ale aj všetky dokumenty pripojené k tomuto formuláru ako prílohy, t.j. samotný formulár Žiadosti o KV a všetky povinné prílohy k Žiadosti o KV

**alebo**  1. **v listinnej forme –** žiadateľ predloží Žiadosť o KV a každú povinnú prílohu k Žiadosti o KV v origináli, podpísané oprávnenými osobami žiadateľa v súlade s  vnútorným podpisovým poriadkom, na adresu Poskytovateľa:

 Slovenská inovačná a energetická agentúra NP PRKP Bajkalská 27 827 99 Bratislava    **Na obálku uveďte : Žiadosť o KV**Doručenie listinnej formy je možné jedným z nasledovných spôsobov: * osobne v pracovné dni v čase od 9:00 – 12:00 a 12:30 – 15:00 hod. do podateľne SIEA,
* doporučenou poštou,
* kuriérskou službou.

Presné lehoty jednotlivých povinných úkonov súvisiacich s riadnym podaním žiadosti o KV podľa tejto Výzvy KV\_D\_01/2018 stanovuje príslušná Príručka pre žiadateľa o KV.Lehoty doručenia stanovené v príslušných ustanoveniach Príručky pre žiadateľa o KV sa považujú za zachované, ak sú v nich definované dokumenty odoslané na prepravu najneskôr v posledný deň stanovenej lehoty, resp. v prípade elektronického predkladania prostredníctvom elektronickej schránky, ak sú odoslané najneskôr v posledný deň stanovenej lehoty do elektronickej schránky SIEA.Pokiaľ sa lehota doručenia v jednotlivých ustanoveniach Príručky pre žiadateľa o KV týka e-mailovej komunikácie, za deň doručenia predpísaného e-mailu sa považuje deň nasledujúci po dni jeho zdokladovateľného odoslania povinným odosielateľom. V prípade, ak sa žiadateľ rozhodne predložiť Žiadosť o KV vrátane všetkých povinných príloh prostredníctvom elektronickej schránky, odporúčame preštudovať si inštrukcie zverejnené na webovom sídle [www.slovensko.sk](http://www.slovensko.sk), najmä stránky:<https://www.slovensko.sk/sk/faq/_najcastejsie-otazky-a-odpovede><https://www.slovensko.sk/sk/faq/faq-eschranka/><https://www.slovensko.sk/sk/faq/faq-podania/> |
| **1.9 Kontaktné údaje SIEA a spôsob komunikácie**  |
| Bližšie informácie týkajúce sa tejto Výzvy je možné získať na webových sídlach www.siea.sk a[www.vytvor.me](http://www.vytvor.me).Informácie o príprave Žiadosti o KV je možné získať počas pracovných dní od 9:00 do 15:00 hod. jednou z nasledovných foriem: telefonicky na číslach: +421 918 858 489 / +421 907 125 987 elektronickou formou na e-mailovej adrese: kreativnevouchre@siea.gov.skUpozorňujeme žiadateľov, aby priebežne sledovali webové sídla www.siea.sk a www.vytvor.me, kde budú v prípade potreby zverejňované aktuálne informácie súvisiace s vyhlásenou Výzvou KV. |

|  |
| --- |
| **1.10 Ciele Výzvy**  |
| Cieľom pomoci je podporiť mikro, malé a/ alebo stredné podniky (ďalej len „MSP“), ktoré majú potenciál zvyšovať svoju konkurencieschopnosť prostredníctvom inovácií vlastných produktov, služieb alebo prostredia, a to najmä aktivitami zameranými na stimuláciu ich inovačného procesu previazaného s využitím výstupov kreatívneho priemyslu, realizovaných oprávnenými subjektami z určených odvetví kreatívneho priemyslu, pričom kľúčovou aktivitou bude poskytovanie kreatívnych voucherov poskytovaných podľa tejto výzvy. |

|  |
| --- |
| 1. **PODMIENKY POSKYTNUTIA kreatívneho vouchera**
 |
| Podmienky poskytnutia KV predstavujú súbor podmienok overovaných SIEA v súlade s touto výzvou KV a dokumentmi na ktoré sa táto výzva odvoláva, ktoré žiadateľ musí splniť na to, aby mu mohol byť poskytnutý KV. Podmienky poskytnutia KV pozostávajú z nasledovných kategórií podmienok :1. Podmienky oprávnenosti žiadateľa
2. Vymedzenie oprávnených odvetví hospodárstva a oprávnených činností
3. Ďalšie podmienky poskytnutia KV

Za účelom možnosti overenia splnenia podmienok poskytnutia KV stanovuje SIEA - v  Príručke pre žiadateľa o KV - postupy a formu, akými žiadatelia preukazujú, že spĺňajú podmienky poskytnutia KV. SIEA je oprávnená kedykoľvek počas overovania Žiadosti o KV vyžiadať si od žiadateľa aj iné dokumenty, resp. iný spôsob preukázania splnenia podmienky poskytnutia KV.Žiadateľ o KV je v procese overovania podmienok poskytnutia KV povinný povereným pracovníkom SIEA poskytnúť súčinnosť v rozsahu nevyhnutnom pre jednoznačné overenie, či Žiadosť o KV, resp. žiadateľ spĺňa podmienky poskytnutia KV. Neposkytnutie takejto súčinnosti, resp. neposkytnutie všetkých relevantných informácií v požadovanej forme a rozsahu, môže mať za následok neposkytnutie KV. Žiadateľovi bude poskytnutá pomoc prostredníctvom preplatenia kreatívneho vouchera jedine v prípade, že budú splnené všetky podmienky poskytnutia kreatívneho vouchera. V prípade, že sa preukáže, že žiadateľ/ príjemca pomoci neuviedol v Žiadosti o KV a jej prílohách pravdivé, úplné a správne informácie, je SIEA, ako vykonávateľ Schémy, oprávnená žiadateľovi neposkytnúť KV, resp. požadovať od Príjemcu vrátenie poskytnutej pomoci.Podmienky poskytnutia KV stanovené v tejto výzve sú predmetom overovania zo strany SIEA a musia byť splnené bez ohľadu na skutočnosť, či ich úplné znenie je priamo uvedené v texte výzvy alebo je uvádzané, resp. bližšie popísané v dokumente/dokumentoch, na ktoré sa táto výzva odvoláva.  |
| **2.1 Kategória podmienok poskytnutia KV: Oprávnenosť žiadateľa**  |
| **P.č.** | **Podmienka poskytnutia KV** | **Popis podmienky poskytnutia KV** |
| 2.1.1 | Právna forma | V rámci tejto výzvy sú oprávnenými žiadateľmi fyzické osoby alebo právnické osoby podľa § 2 ods. 2 zákona č. 513/1991 Zb. Obchodný zákonník v znení neskorších predpisov, ktoré spĺňajú všetky nasledovné podmienky:* sú MSP[[2]](#footnote-2),
* sú registrované na území Slovenskej republiky,
* vykonávajú podnikateľskú činnosť na území Slovenskej republiky
* od začiatku podnikania oprávneného žiadateľa v zmysle § 2 ods. 1 zákona č. 513/1991 Zb. Obchodný zákonník v znení neskorších predpisov uplynulo **viac ako 6 mesiacov[[3]](#footnote-3)**
 |
| 2.1.2 | Podmienka bezúhonnosti žiadateľa, ktorým je fyzická osoba oprávnená na podnikanie | Na účely tejto výzvy sa v prípade žiadateľa, ktorým je fyzická osoba oprávnená na podnikanie, za bezúhonného považuje osoba, ktorá nebola právoplatne odsúdená za trestný čin hospodársky, trestný čin proti majetku alebo iný trestný čin spáchaný úmyselne, ktorého skutková podstata súvisí s predmetom podnikania, resp. že sa na túto osobu hľadí, akoby nebola odsúdená v zmysle ustanovenia § 92 a/alebo ustanovenia § 93 zákona č. 300/2005 Z. z. Trestný zákon v znení neskorších predpisov. |
| 2.1.3 | Podmienka, že žiadateľ, ktorým je právnická osoba, nebol právoplatne odsúdený | Žiadateľ, ako právnická osoba, nebol, ku dňu podania žiadosti o KV, právoplatne odsúdený v zmysle zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov. |
| 2.1.4 | Podmienka bezúhonnosti štatutárneho orgánu/člena štatutárneho orgánu právnickej osoby | Na účely tejto výzvy sa za bezúhonného považuje štatutárny orgán/člen štatutárneho orgánu právnickej osoby, ktorý nebol právoplatne odsúdený za trestný čin hospodársky, trestný čin proti majetku alebo iný trestný čin spáchaný úmyselne, ktorého skutková podstata súvisí s predmetom podnikania, resp. že sa naňho hľadí, akoby nebol/a odsúdený/á v zmysle ustanovenia § 92 a/alebo ustanovenia § 93 zákona č. 300/2005 Z. z. Trestný zákon v znení neskorších predpisov. |
| 2.1.5 | Podmienka nebyť dlžníkom na sociálnom poistení[[4]](#footnote-4) | Žiadateľ nesmie byť dlžníkom na sociálnom poistení. |
| 2.1.6 | Podmienka nebyť dlžníkom poistného na zdravotnom poistení[[5]](#footnote-5) | Žiadateľ nesmie byť dlžníkom na zdravotnom poistení v žiadnej zdravotnej poisťovni poskytujúcej verejné zdravotné poistenie v SR. |
| 2.1.7 | Podmienka, že voči žiadateľovi nie je vedené konkurzné konanie, nie je v konkurze, likvidácii alebo v reštrukturalizácii | Voči žiadateľovi nesmie byť vedené konkurzné konanie, nie je v konkurze, v likvidácii, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku[[6]](#footnote-6). |
| 2.1.8 | Podmienka zákazu vedenia výkonu rozhodnutia voči žiadateľovi | Voči žiadateľovi, nie je vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, a/alebo zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov. |
| 2.1.9 | Podmienka neporušenia zákazu nelegálnej práce a nelegálneho zamestnávania za obdobie 5 rokov predchádzajúcich podaniu Žiadosti o KV | Žiadateľ neporušil zákaz nelegálnej práce a nelegálneho zamestnávania v predchádzajúcich piatich rokoch. |
| 2.1.10 | Podmienka, že žiadateľ má vysporiadané finančné vzťahy so štátnym rozpočtom | Žiadateľ má vysporiadané finančné vzťahy so štátnym rozpočtom. |
| 2.1.11 | Podmienka, že voči žiadateľovi sa nenárokuje vrátenie pomoci na základe rozhodnutia Európskej komisie, ktorým bola poskytnutá pomoc označená za neoprávnenú a nezlučiteľnú so spoločným trhom | KV nie je možné poskytnúť žiadateľovi, voči ktorému sa uplatňuje vrátenie štátnej pomoci na základe rozhodnutia Komisie, ktorým bola táto štátna pomoc označená za neoprávnenú a nezlučiteľnú s vnútorným trhom. |
| 2.1.12 | Podmienka, že žiadateľ nie je podnikom v ťažkostiach | Žiadateľ nesmie byť podnikom v ťažkostiach v zmysle Usmernení o štátnej pomoci na záchranu a reštrukturalizáciu nefinančných podnikov v ťažkostiach (oznámenie Komisie 2014/C249/01). |
| **2.2 Kategória podmienok poskytnutia KV: Oprávnené odvetvia a činnosti**  |
| 2.2.1 | Podmienka, že pomoc sa poskytuje na oprávnené činnosti  | V rámci tejto výzvy sú kreatívne vouchery poskytované na služby a/alebo diela dodávané subjektami zapísanými do Zoznamu oprávnených realizátorov NP PRKP, pôsobiacimi v odvetví kreatívneho priemyslu KP, ktoré je vymedzené nasledovným kódom podľa **SK NACE: 74.10 Špecializované dizajnérske činnosti**, a ktoré zároveň spĺňajú charakteristiky oprávnených činností z oblasti Dizajn podľa zoznamu oprávnených činností zverejnenom na webovom sídle [www.vytvor.me](http://www.vytvor.me) v časti Oprávnené činnosti pod názvom Zoznam oprávnených činností.Zároveň platí, že v projekte žiadateľa o KV nesmie byť ako služba a/alebo dielo, ktoré je predmetom pomoci poskytnutej prostredníctvom KV, uvedená služba/dielo propagujúce násilie a/alebo služby/diela s iným nevhodným zameraním/obsahom, ktorý je preukázateľne v rozpore so všeobecne záväzným právnym predpisom. |
| 2.2.2 | Podmienka, že pomoc sa v rámci projektu, resp. jeho časti neposkytuje v odvetviach/činnostiach, na ktoré sa pomoc v zmysle príslušnej právnej úpravy/Schémy neuplatňuje | 1. **Podľa čl. 1 nariadenia de minimis[[7]](#footnote-7) a v súlade so Schémou sa pomoc poskytuje vo všetkých odvetviach hospodárstva okrem:**
2. pomoci v prospech podnikov pôsobiacich v sektore rybolovu a akvakultúry, na ktoré sa vzťahuje nariadenie EP a Rady (EÚ) č. 1379/20138;
3. pomoci poskytovanej podnikom pôsobiacim v oblasti prvovýroby poľnohospodárskych výrobkov;
4. pomoci poskytovanej podnikom pôsobiacim v sektore spracovania a marketing poľnohospodárskych výrobkov, a to v týchto prípadoch:
* ak je výška pomoci stanovená na základe ceny alebo množstva takýchto výrobkov kúpených od prvovýrobcov alebo výrobkov umiestnených na trhu príslušnými podnikmi;
* ak je pomoc podmienená tým, že bude čiastočne alebo úplne postúpená prvovýrobcom;
1. pomoci na činnosti súvisiace s vývozom do tretích krajín alebo členských štátov, konkrétne pomoci priamo súvisiacej s vyvážanými množstvami, na zriadenie a prevádzkovanie distribučnej siete alebo inými bežnými výdavkami súvisiacimi s vývoznou činnosťou;
2. pomoci, ktorá je podmienená uprednostňovaním používania domáceho tovaru pred dovážaným.

Ak podnik pôsobí vo vylúčených sektoroch uvedených vyššie a zároveň pôsobí v jednom alebo viacerých iných sektoroch alebo vyvíja ďalšie činnosti, ktoré patria do rozsahu pôsobnosti Schémy, Schéma sa uplatňuje na pomoc poskytovanú v súvislosti s týmito ďalšími sektormi alebo na tieto ďalšie činnosti za podmienky, že prijímateľ zabezpečí, oddelením činností alebo rozlíšením výdavkov, aby činnosti vykonávané vo vylúčených sektoroch neboli podporované z pomoci de minimis poskytnutej v súlade so Schémou.1. **Podľa čl. F) Schémy pomoc nie je ďalej možné poskytnúť:**
2. na odstavenie alebo výstavbu jadrových elektrární;
3. na podporu tzv. komerčných zariadení cestovného ruchu;
4. na investície, ktorých cieľom je zníženie emisií skleníkových plynov z činností uvedených v prílohe 1 k Smernici 2003/87/ES Európskeho parlamentu a Rady z 13. októbra 2003, o vytvorení systému obchodovania s emisnými kvótami skleníkových plynov v spoločenstve, a ktorou sa mení a dopĺňa smernica Rady 96/61/ES.
5. na výrobu, spracovanie a uvádzanie tabaku a tabakových výrobkov na trh;
6. na investície do letiskovej infraštruktúry, pokiaľ nesúvisia s ochranou životného prostredia alebo ich nesprevádzajú investície nevyhnutné na zmiernenie alebo zníženie negatívneho vplyvu tejto infraštruktúry na životné prostredie.
 |
| **2.3 Kategória podmienok poskytnutia pomoci : Ďalšie podmienky poskytnutia KV**  |
| 2.3.1 | Minimálna a maximálna výška pomoci | Minimálna výška pomoci v rámci tejto Výzvy KV\_D\_01/2018 (hodnota KV) je 1 000 EURMaximálna výška pomoci v rámci tejto Výzvy KV\_D\_01/2018 (hodnota KV) je 5 000 EUR.[[8]](#footnote-8)Zároveň platí, že celková výška pomoci de minimis **jedinému podniku[[9]](#footnote-9)** nesmie presiahnuť 200 000 EUR v priebehu obdobia troch fiškálnych rokov, ak nie je stanovený iný strop pomoci.[[10]](#footnote-10) |
| 2.3.2 | Podmienka, že projekt žiadateľa o KV je realizovaný na oprávnenom území | NP PRKP je realizovaný na území Bratislavského samosprávneho kraja (MDR – rozvinutejšie regióny ), ako aj v ostatných krajoch Slovenskej republiky (LDR – menej rozvinuté regióny) Oprávneným územím pre túto Výzvu KV\_D\_01/2018 je celé územie Slovenskej republiky. |
| 2.3.3 | Podmienka, že Projekt žiadateľa o KV realizuje Oprávnený realizátor NP PR PK  | Predmet Projektu žiadateľa o KV musí realizovať/dodať subjekt, ktorý je v zapísaný v Zozname oprávnených realizátorov NP PRKP a je zároveň víťazom cenového prieskumu predloženého v rámci Žiadosti o KV  |
| 2.3.4 | Časová oprávnenosť realizácie projektu žiadateľa o KV | Maximálna celková dĺžka realizácie projektu žiadateľa o KV je stanovená na **6 mesiacov**. Posledným hraničným a konečným termínom ukončenia Projektu Žiadateľa o KV, ktorý je možné uviesť v Žiadostiach KV predkladaných v rámci tejto Výzvy KV\_D\_01/2018 je **31.01.2019.** Koniec platnosti konkrétneho kreatívneho vouchera je daný dátumom ukončenia realizácie projektu žiadateľa o KV, ktorý si konkrétny žiadateľ o KV sám stanovil a uviedol v príslušnej schválenej Žiadosti o KV. |
| 2.3.5 | Časová oprávnenosť začiatku realizácie projektu žiadateľa o KV | Pomoc sa nevzťahuje na projekty žiadateľa o KV so začiatkom realizácie pred dátumom podania Žiadosti o KV  |
| 2.3.6 | Podmienka finančnej spôsobilosti spolufinancovania projektu žiadateľa o KV | Žiadateľ musí byť finančne spôsobilý na spolufinancovanie projektu. Finančná spôsobilosť na spolufinancovanie projektu znamená, že žiadateľ má zabezpečené dostatočné vlastné alebo úverové zdroje minimálne vo výške rozdielu celkových oprávnených výdavkov projektu žiadateľa o KV a žiadaného KV. |
| 2.3.7 | Podmienka oprávnenosti predloženia žiadosti o KV | Žiadateľ môže -  v rámci Výziev na predkladanie žiadostí o poskytnutie KV,  zverejňovaných v r.2018 pre jednotlivé podporované odvetvia KV,  t.j. v rámci výziev :  KV\_A\_01/2018, KV\_D\_01/2018, KV\_R\_01/2018 a KV\_P\_01/2018 -  podať iba jednu Žiadosť o KV. Novú Žiadosť o KV môže Žiadateľ podať – v rámci ktorejkoľvek Výzvy  na predkladanie žiadostí o poskytnutie KV zverejnenej v r.2018  - len v prípade, že mu predchádzajúca Žiadosť o KV nebola schválená a dostupné revízne postupy Žiadateľ buď nevyužil, alebo bola jeho námietka vyhodnotená ako neopodstatnená. |

|  |
| --- |
| 1. **UZATVORENIE ZMLUVY o poskytnutí KV**
 |
| V prípade, že splnenie všetkých podmienok poskytnutia KV stanovených v tejto Výzve KV bolo overené, bude žiadateľovi poskytnutý KV. V takom prípade bude zo strany SIEA vygenerovaná Zmluva o poskytnutí KV, ktorá bude žiadateľovi doručená prostredníctvom e-mailovej Výzvy na podpis zmluvy zo strany žiadateľa, ako uzamknuté PDF zašifrované Referenčným číslom žiadateľa /kódom. Vzor Zmluvy o poskytnutí KV bude zverejnený na [www.vytvor.me](http://www.vytvor.me) v časti Žiadateľ.Žiadateľ Zmluvu o poskytnutí KV, podpísanú v súlade s vlastným vnútorným podpisovým poriadkom, zasiela v troch rovnopisoch v lehote do 5 pracovných dní od doručenia e-mailu s Výzvou na podpis Zmluvy o poskytnutí KV, na rovnakú doručovaciu adresu a rovnakým spôsobom ako Žiadosť o KV. Návrh na uzavretie zmluvy o poskytnutí KV zaniká dňom uplynutia lehoty, ktorá bola v návrhu na uzavretie zmluvy o poskytnutí KV určená na jeho prijatie, ak SIEA nebude postupovať podľa § 43c ods. 3 Občianskeho zákonníka, alebo doručením písomného prejavu žiadateľa o odmietnutí návrhu na uzavretie zmluvy o poskytnutí KV SIEA.Po obdržaní troch rovnopisov Zmluvy o poskytnutí KV podpísaných zo strany žiadateľa, podpisuje Zmluvu o poskytnutí KV štatutárny zástupca SIEA a SIEA ju zverejňuje v Centrálnom registri zmlúv (ďalej len „CRZ“). Zmluva o poskytnutí KV nadobúda účinnosť dňom nasledujúcim po dni jej zverejnenia v CRZ. Momentom nadobudnutia účinnosti Zmluvy o poskytnutí KV, sa z úspešného žiadateľa stáva príjemca pomoci, ktorému je poskytnutá pomoc de minimis vo výške uvedenej v Zmluve o poskytnutí KV. V deň nadobudnutia účinnosti Zmluvy o poskytnutí KV pracovníci SIEA nahlasujú výšku poskytnutej pomoci de minimis stanovenú Zmluvou o poskytnutí KV do Informačného systému pre evidenciu a monitoring pomoci ( ďalej len „IS SEMP“). Príjemcovi pomoci posielajú elektronicky informáciu o zverejnení Zmluvy o poskytnutí KV v CRZ a o zaznamenaní poskytnutej minimálnej pomoci do IS SEMP. Dva rovnopisy Zmluvy o poskytnutí o KV si ponechá SIEA a jeden rovnopis bude zaslaný doporučenou poštou príjemcovi pomoci. |

|  |
| --- |
| 1. **ZMENA a ZRUŠENIE VÝZVY**
 |
| SIEA si vyhradzuje právo vykonať zmenu výzvy, vrátane jej príloh, najmä s ohľadom na potreby implementácie národného projektu Podpora rozvoja kreatívneho priemyslu na Slovensku, zistenia kontrolných subjektov, na základe podnetov dotknutých subjektov a iných dôvodov vyžadujúcich optimalizáciu stanovených podmienok. O zmene výzvy SIEA informuje žiadateľov zverejnením informácie na webových sídlach [www.siea.sk](http://www.siea.sk) a [www.vytvor.me](http://www.vytvor.me).SIEA umožní žiadateľovi doplniť alebo zmeniť žiadosť podanú do termínu zmeny výzvy, ak ide o takú zmenu výzvy, ktorou môže byť skôr podaná žiadosť dotknutá; SIEA prostredníctvom e-mail komunikácie informuje žiadateľa a určí mu primeranú lehotu na doplnenie alebo zmenu žiadosti o KV.Oprava chýb v písaní, v počtoch alebo iných zrejmých nesprávností nepredstavuje zmenu výzvy a o vykonaných opravách/úpravách SIEA informuje žiadateľov zverejnením na webových sídlach [www.siea.sk](http://www.siea.sk) a [www.vytvor.me](http://www.vytvor.me) [www.siea.sk](http://www.siea.sk) a [www.vytvor.me](http://www.vytvor.me). SIEA je oprávnená zrušiť výzvu do jej uzavretia v prípade, ak dôjde k podstatnej zmene podmienok poskytnutia KV v dôsledku zmien v rámci Schémy pomoci de minimis – DM – 1/2018 po vyhlásení tejto výzvy a/alebo v dôsledku zmien v implementácii NP PRKP, alebo ak z iných objektívnych dôvodov nie je možné financovať projekty na základe výzvy (napr. z dôvodu legislatívnej alebo neodstrániteľnej prekážky, ktorú nebolo možné v čase vyhlásenia výzvy predvídať). Zrušenie výzvy bude realizované prostredníctvom informácie o zrušení výzvy, ktoré SIEA zverejní na webových sídlach [www.siea.sk](http://www.siea.sk) a [www.vytvor.me](http://www.vytvor.me) Zrušenie výzvy bude účinné v súlade s informáciou uvedenou v informácií o zrušení Výzvy, najskôr však dňom zverejnenia na webových sídlach [www.siea.sk](http://www.siea.sk) a/alebo [www.vytvor.me](http://www.vytvor.me)  |

|  |
| --- |
| 1. **PRÍLOHY VÝZVY**
 |
| Číslo prílohy  |  |
| 1. | Príručka pre žiadateľa o KV – verzia 03. |
| 2.  | Schéma na podporu rozvoja kreatívneho priemyslu na Slovensku v znení dodatku č. 1 - Schéma DM – 1/2018  |
| 3. | Formulár Žiadosti o poskytnutie pomoci prostredníctvom kreatívneho vouchera  |
| 4. | Príloha č. 1 Žiadosti o KV - Samostatné vyhlásenia dotknutých osôb  |
| 5. | Príloha č. 2 Žiadosti o KV - Prehľad prijatej pomoci de minimis za sledované obdobie |
| 6. | Príloha č. 5 Žiadosti o KV - Podnikateľský plán  |
| 7. | Príloha č. 6A Žiadosti o KV - Zadanie pre zhotovenie cenovej ponuky – typ A  |
| 8. | Príloha č. 6B Žiadosti o KV - Zadanie pre zhotovenie cenovej ponuky – typ B |
| 9. | Príloha č. 7 Žiadosti o KV - Záznam z vyhodnotenia cenových ponúk  |

1. V súlade s §40 ods. 4 Občianskeho zákonníka je písomná forma zachovaná, aj ak je právny úkon urobený elektronickými prostriedkami, ktoré umožňujú zachytenie obsahu právneho úkonu a určenie osoby, ktorá právny úkon urobila. Písomná forma je zachovaná vždy, ak právny úkon urobený elektronickými prostriedkami je podpísaný zaručeným elektronickým podpisom alebo zaručenou elektronickou pečaťou. [↑](#footnote-ref-1)
2. Určujúcou definíciou mikro, malého a stredného podniku je definícia použitá v prílohe I nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy(Ú. V. EÚ L 187, 26.6.2014). [↑](#footnote-ref-2)
3. V prípade fyzických osôb oprávnených na podnikanie sa za začiatok podnikania považuje dátum vydania živnostenského oprávnenia. V prípade osôb zapisovaných do obchodného registra sa za začiatok podnikania považuje dátum zápisu do obchodného registra [↑](#footnote-ref-3)
4. Zákon č. 461/2003 Z. z. o sociálnom poistení v znení neskorších predpisov. [↑](#footnote-ref-4)
5. Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. [↑](#footnote-ref-5)
6. Podmienka sa vzťahuje aj na konania začaté a neukončené podľa zákona č. 328/1991 Zb. o konkurze a vyrovnaní v znení neskorších predpisov , ktorý bol účinný pred zákonom č. 7/2005 Z.z. o konkurze a reštrukturalizácii v znení neskorších predpispov. Rovnako sa podmienka vzťahuje na prípady zastavenia konkurzného konania alebo zrušenia konkurzného konania pre nedostatok majetku žiadateľa. [↑](#footnote-ref-6)
7. Nariadenie Komisie (EÚ) č. 1407/2013 z 18. decembra 2013 uplatňovaní článkov 107 a 108 Zmluvy o fungovaní Európskej únie na pomoc de minimis (Ú. V. EÚ L352, 24.12.2013, s. 1) [↑](#footnote-ref-7)
8. Maximálna cena za projekt žiadateľa o KV ako celok nesmie, v rámci tejto Výzvy KV\_D\_01/2018, presiahnuť 10 000 EUR [↑](#footnote-ref-8)
9. V prípade, že žiadateľ patrí do skupiny podnikov, ktoré sú považované za jediný podnik podľa článku 2 ods. 2 Nariadenie komisie (EÚ) č. 1407/2013, predloží údaje o prijatej pomoci de minimis počas predchádzajúcich dvoch fiškálnych rokov a počas prebiehajúceho fiškálneho roku, za všetkých členov skupiny podnikov, ktoré s jeho podnikom tvoria jediný podnik, a to aj od iných poskytovateľov pomoci alebo v rámci iných schém pomoci de minimis. [↑](#footnote-ref-9)
10. Celková výška pomoci príjemcovi vykonávajúcemu cestnú nákladnú dopravu v prenájme alebo za úhradu nesmie presiahnuť 100 000 EUR v priebehu obdobia troch fiškálnych rokov, pričom táto pomoc sa nesmie použiť na nákup vozidiel cestnej nákladnej dopravy. Ak podnik vykonáva cestnú nákladnú dopravu v prenájme alebo za úhradu a zároveň iné činnosti, na ktoré sa uplatňuje strop vo výške 200.000 EUR, strop vo výške 200 000 EUR sa na tento podnik uplatní za predpokladu, že prijímateľ zabezpečí pomocou primeraných prostriedkov, ako je oddelenie činností alebo rozlíšenie nákladov, aby podpora pre činnosti cestnej nákladnej dopravy nepresiahla 100 000 EUR a aby sa žiadna pomoc de minimis nepoužila na nákup vozidiel cestnej nákladnej dopravy. SIEA ako vykonávateľ Schémy pomoci de minimis – DM - 1/2018 je podľa §13 ods. 3 zákona č. 358/2015 Z.z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) pred poskytnutím pomoci povinná overiť v centrálnom registri (IS SEMP), či poskytnutím pomoci podľa tejto Výzvy nedôjde k prekročeniu limitu pomoci de minimis jedinému podniku počas obdobia, ktoré pokrýva príslušný fiškálny rok, ako aj predchádzajúce 2 fiškálne roky. V prípade, že sa preukáže, že by k takémuto prekročeniu prišlo, vykonávateľ Schémy, nie je oprávnený takúto pomoc Žiadateľovi/Príjemcovi poskytnúť. [↑](#footnote-ref-10)